Νικόλαος Σταύρου

Ο Νικόλαος Α. Σταύρου (Αγγλικά: Nikolaos A. Stavrou, Γριάσδανη Αυλώνα, 1935, Μπεθέσντα Μέρυλαντ, 29 Δεκεμβρίου 2011) ήταν Ελληνοαμερικανός πανεπιστημιακός και συγγραφέας. Θεωρούνταν ως "μαχητική φωνή" του απόδημου ελληνισμού στις Ηνωμένες Πολιτείες.Εφημ. Καθημερινή, Πέθανε ο Ελληνοαμερικανός καθηγητής Νικόλαος Σταύρου , 29/12/2011

 Βιογραφία 
Γεννήθηκε στο χωριό Γριάσδανη (αλβανικά: Grazhdan) της Βορείου Ηπείρου, που σήμερα υπάγεται στον δήμο Λιβαδειάς της επαρχίας Αγίων Σαράντα του νομού Αυλώνα. Ήταν γιος της πολυμελούς οικογένειας του Αθανασίου Σταύρου και είχε τρία αδέλφια και τρεις αδελφές. Το 1952 η οικογένειά του καταφεύγει μετά την άνοδο του κομμουνισμού στην Αλβανία, αρχικά στην Ελλάδα Ιστοσ. Serbian Network, Professor Nikolaos A. Stavrou  και έπειτα ο ίδιος το 1956 στην Αμερική.

Έπειτα από το διδακτορικό του στην Πολιτική Θεωρία και τις Διεθνείς Σχέσεις στο Πανεπιστήμιο του Τζωρτζ Ουάσινγκτων, διδάσκει στην Σχολή Πολιτικών Επιστημών του Πανεπιστημίου Χάουαρτ στην Ουάσινγκτων όπου φτάνει στην θέση του ομότιμου καθηγητή.Εφημ. The National Herald, The road to a National Crisis is Paved with Bad Intentions, Viewpoints, May 15-21, 2010, p. 11 

Μεγάλο μέρος της ζωής του ασχολήθηκε με την ανακάλυψη των οστών του χαμένου του αδερφού του Γρηγόρη για να τα ενταφιάσει στον τάφο του πατέρα τους Αθανασίου. Ο Γρηγόρης Σταύρου εκτελέστηκε στις 3 Σεπτεμβρίου του 1953 από το κομμουνιστικό καθεστώς του Ενβέρ Χότζα, και τιμήθηκε στις 19 Σεπτεμβρίου του 1991 από την ελληνική πολιτεία για την προσφορά του ως πράκτορας κατά την περίοδο του Ψυχρού Πολέμου, λαμβάνοντας το Μετάλλιο Εξαίρετων Πράξεων. Στέλλα Τσολακίδου, Greek-American Professor Nikolaos Stavrou Passes Away, Ιστοσ. Greek Reporter, 30/12/2011

Έχει συγγράψει σημαντικό αριθμό άρθρων και βιβλίων σε ζητήματα βαλκανικής ιστορίας, και ιδιαίτερα για τα εθνικά θέματα της Ελλάδας, της Κύπρου και τις σχέσεις αυτών με τις υπόλοιπες γειτονικές χώρες. Προέβαλε στα αμερικανικά Μέσα Μαζικής Ενημέρωσης την προάσπιση των δικαιωμάτων της ελληνικής μειονότητας της Βορείου Ηπείρου από τις κυβερνήσεις της Αλβανίας. Ήταν εκδότης της έγκριτης περιοδικής έκδοσης "Mediterranean Quarterly" (published by Duke University Press) με πόλη έκδοσης την Ουάσιγκτων.Υπήρξε συνεργάτης στις ελληνοαμερικανικές εκδόσεις του Εθνικού Κήρυκα και στην αγγλική εβδομαδιαία έκδοση της The National Herald της Νέας Υόρκης.

Στις 29 Δεκεμβρίου 2011, πεθαίνει σε ηλικία 76 ετών στο νοσοκομείο Suburban της πόλης Bethesda (προάστειο της Ουάσιγκτων) της πολιτείας του Μέρυλαντ έπειτα από σειρά καρδιακών προβλημάτων που αντιμετώπιζε.Θεόδωρος Καλμούκος, Απεβίωσε ο διαπρεπής καθηγητής και αγωνιστής Νικόλαος Σταύρου, Ιστοσ. Ανιχνεύσεις, 30/12/2011 Εφημ. The Washighton Post, Nikolaos A. Stavrou, Obituaries, 30-31/12/2011 Τιμήθηκε μετά θάνατον με ψήφισμα από το Πανεπιστήμιο Ιωαννίνων για την προσωπικότητά του, το συγγραφικό του έργο που αφορούσε θέματα της Ηπείρου, της Ελλάδας και της ευρύτερης γεωπολιτικής σκηνής.Εφημ. Πρωινός Λόγος, Έφυγε από την ζωή ο διακεκριμένος καθηγητής στις ΗΠΑ Νικόλαος Σταύρου , 31 Δεκέμβριος 2011 Το μεγαλύτερο μέρος της προσωπικής του βιβλιοθήκης του δωρίθηκε στην Κεντρική Βιβλιοθήκη του Ιδρύματος.Ιστοσ. The best news, Πέθανε ο Ηπειρώτης καθηγητής Νικόλαος Σταύρου, 01/01/2012  Ήταν νυμφευμένος με την Καταρίνα Σταύρου και δεν είχε τέκνα.

 Εργογραφία 
Ορισμένα από τα έργα του ήταν:
Ατομικά έργα
 Nikolaos A. Stavrou, Albanian Communist Party: origin, seizure of power, past and present contradictions, George Washington University, 1965, σσ. 264
 Nikolaos A. Stavrou, Stavrou, Nikolaos A. Pressure groups in the greek political setting, 1971
 Nikolaos A. Stavrou, Συμμαχική πολιτική και στρατιωτικές επεμβάσεις: Ο πολιτικός ρόλος των Ελλήνων στρατιωτικών (Symmachikē politikē kai stratiōtikes epembaseis: ho politikos rholos tōn Helleēnōn stratic̄tikon), μεταφρ. Σπύρος Θεοδωρόπουλος, προλ. Γεωργίος Ιορδανίδης, Αθήνα: Παπαζήση, Α' εκδ. 1976, Β' έκδ. 1978, ISBN 960020214, σσ. 242Αποτελεί μετάφραση του έργου του Ρressure Groups in the Greek Ρolitical Setting, Τhe George Washington University του 1970 που αποτελεί διδακτορική διατριβή με ανάλυση των μεταπολεμικών στρατιωτικών οργανώσεων.Εφημ. Τα Νέα, Βιβλιοδρόμιο: Κατά την διάρκεια της δικτατορίας - Έντονο το γαλλικό ενδιαφέρον, 21/04/2007
 Nikolaos A. Stavrou, Allied Politics and Military Interventions: The Political Role of the Greek Military, Αθήνα:Π απαζήση, 1988, σσ. 428
 Nikolaos A. Stavrou, Greece Under Socialism ; a NATO Ally Adrift, New Rochelle, NY: Caratzas, 1988, Α' Εκδοση ΗΒ, ISBN 0-89241-460-X, σσ. 428
 Nikolaos A. Stavrou, Mediterranean security at the crossroads: a reader, Duke University Press, 1999, ISBN 0822324598, σσ. 312 
 Nikolaos A. Stavrou, The World After Iraq: A Special Issue, Duke University Press Books, 2003, ISBN 0822365693, σσ. 196

Συλλογικά έργα
 Nikolaos A. Stavrou, George Washington University, Pressure groups in the Greek political setting, University Microfilms International, 1980, σσ. 708
 Edvard Kardelj, Nikolaos A. Stavrou, Edvard Kardelj, the historical roots of non-alignment, University Press of America, Α' έκδοση: 1980, Β΄ έκδοση: 1985, ISBN 9780819147806, σσ. 99Εκδόθηκε και στην κροατική γλώσσα με συγγραφέα τον Edvard Kardelj και υπό τον τίτλο Istorijski koreni nesvrstavanja, Volume 1 de Marksističke studije,  Βελιγράδι: Komunist, Γ΄έκδοση 1981, Δ΄ έκδοση 1985, σσ. 67
 Nikolaos A. Stavrou, George Chauncey, Elizabeth A. Povinelli, Glq-Thinking Sexuality Transnationally, Duke University Press, 1999, σσ. 196, ISBN 0822364697
 Nikolaos A. Stavrou, Raymond C. Ewing, J. Anyu Ndumbe, Tom Tancredo, People on the move: the security, social, and economic implications of mass migration, Volumes 14 à 15 de Mediterranean quarterly, Mediterranean Affairs, 2004, σσ. 218

 Παραπομπές - Υποσημειώσεις 

 Εξωτερικοί σύνδεσμοι 
 Γιώργος Μπίστης, Νικόλαος Σταύρου: Να πάψει η μικροπολιτικολογία σε βάρος του ελληνικού εθνικού συμφέροντος, Φωνή της Αμερικής (Voice of America), [Συνέντευξη], 05/11/2011
 20px Κεντρικό δελτίο ειδήσεων ΑΝΤ1, Επιμέρους θέμα: "Έφυγε" ο σύγχρονος διανοητής Νικόλαος Σταύρου (52'37-55'51) , 30/12/2011

Κατηγορία:Ελληνοαμερικανοί
Κατηγορία:Αμερικανοί συγγραφείς
Κατηγορία:Έλληνες συγγραφείς του 21ου αιώνα
Κατηγορία:Αμερικανοί πανεπιστημιακοί
Κατηγορία:Αλβανολόγοι